title: Deċiżjoni tal-Kunsill (UE) 2015/1993 tat-22 ta' Ottubru 2015 li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra

text:
                  6.11.2015

                  MT

                  Il-Ġurnal Uffiċjali tal-Unjoni Ewropea

                  L 290/14

            DEĊIŻJONI TAL-KUNSILL (UE) 2015/1993
      tat-22 ta' Ottubru 2015
      li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo (*), min-naħa l-oħra
      IL-KUNSILL TAL-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
      Wara li kkunsidra r-rakkomandazzjoni mill-Kummissjoni Ewropea,
      Billi:

                  (1)

                  Fil-21 ta' Ġunju 2013, il-Kunsill awtorizza lill-Kummissjoni Ewropea sabiex tiftaħ negozjati mal-Kosovo dwar Ftehim ta' Stabbilizzazzjoni u Assoċjazzjoni (“il-Ftehim”). In-negozjati ġew konklużi b'suċċess bl-inizjalar tal-Ftehim fil-25 ta' Lulju 2014.

                  (2)

                  Il-Ftehim ikopri wkoll kwistjonijiet li jaqgħu taħt il-kompetenzi tal-Komunità Ewropea tal-Enerġija Atomika (“il-Komunità”).

                  (3)

                  Il-Ftehim għandu għalhekk jiġi konkluż ukoll f'isem il-Komunità f'dak li għandu x'jaqsam ma' kwistjonijiet li jaqgħu taħt it-Trattat Euratom.

                  (4)

                  L-iffirmar u l-konklużjoni tal-Ftehim huma soġġetti għal proċedura separata fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.

                  (5)

                  Il-Ftehim huwa mingħajr preġudizzju għall-pożizzjoni tal-Istati Membri dwar l-istatus tal-Kosovo, li se tiġi deċiża skont il-prattika nazzjonali u l-liġi internazzjonali tagħhom.

                  (6)

                  Barra minn hekk, l-ebda waħda minn dawn it-termini, kliem jew definizzjonijiet użati f'din id-Deċiżjoni u t-test tal-Ftehim, u l-ebda rikors għal bażi ġuridika meħtieġa għall-konklużjoni tal-Ftehim ma jikkostitwixxi r-rikonoxximent tal-Kosovo mill-Komunità bħala Stat indipendenti u lanqas ma jikkostitwixxi r-rikonoxximent minn Stati Membri individwali tal-Kosovo f'dik il-kapaċità fejn qabel huma ma jkunux ħadu dan il-pass.

                  (7)

                  Il-konklużjoni tal-Ftehim mill-Kummissjoni, li taġixxi f'isem il-Komunità, għandha għalhekk tiġi approvata fir-rigward ta' kwistjonijiet li jaqgħu taħt il-kompetenza tal-Komunità.

            ADOTTA DIN ID-DEĊIŻJONI:
      Artikolu 1
      Il-konklużjoni mill-Kummissjoni, f'isem il-Komunità, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, u l-Kosovo, hija b'dan approvata (1).
      Artikolu 2
      Din id-Deċiżjoni hija mingħajr preġudizzju għall-pożizzjoni tal-Istati Membri u tal-Komunità dwar l-istatus tal-Kosovo.
      Artikolu 3
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, it-22 ta' Ottubru 2015.

               Għall-Kunsill

               Il-President

            F. ETGEN

         (*)  Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u l-opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  It-test tal-Ftehim hu mehmuż mad-Deċiżjoni tal-Kunsill dwar il-konklużjoni, f'isem l-Unjoni Ewropea, tal-Ftehim.


title: 2011/549/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima II — Il-Kunsill

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/23

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima II — Il-Kunsill
   (2011/549/UE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),
   wara li kkunsidra l-kontijiet annwali finali tal-Unjoni Ewropea għas-sena finanzjarja 2009 (SEC(2010) 963 — C7-0213/2010) (2),
   wara li kkunsidra r-rapport annwali tal-Kunsill lill-awtorità ta’ kwittanza dwar il-verifiki interni mwettqa fis-sena 2009,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mar-risposti tal-istituzzjonijiet (3),
   wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),
   wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,
   wara li kkunsidra d-Deċiżjoni Nru 190/2003 tas-Segretarju Ġenerali tal-Kunsill/ir-Rappreżentant Għoli għall-Politika Barranija u tas-Sigurtà Komuni dwar ir-rimborż tal-ispejjeż tal-ivvjaġġar tad-delegati tal-Membri tal-Kunsill (6),
   wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006, dwar id-dixxiplina baġitarja u l-ġestjoni finanzjarja soda (7),
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0088/2011),

               1.

               Jipposponi d-deċiżjoni tiegħu li jagħti lis-Segretarju Ġenerali tal-Kunsill il-kwittanza fir-rigward tal-implimentazzjoni tal-baġit tal-Kunsill għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 303, 9.11.2010, p. 1.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      (6)  Deċiżjoni li toħroġ mir-Regoli ta’ Proċedura tal-Kunsill tat-22 ta’ Lulju 2002 (ĠU L 230, 28.8.2002, p. 7).

      (7)  ĠU C 139, 14.6.2006, p. 1.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/25

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi osservazzjonijiet li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima II — Il-Kunsill
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),
   wara li kkunsidra l-kontijiet annwali finali tal-Unjoni Ewropea għas-sena finanzjarja 2009 (SEC(2010) 963 — C7-0213/2010) (2),
   wara li kkunsidra r-rapport annwali tal-Kunsill lill-awtorità ta’ kwittanza dwar il-verifiki interni mwettqa fis-sena 2009,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mar-risposti tal-istituzzjonijiet (3),
   wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),
   wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikoli 50, 86, 145, 146 u 147 tiegħu,
   wara li kkunsidra d-Deċiżjoni Nru 190/2003 tas-Segretarju Ġenerali tal-Kunsill/ir-Rappreżentant Għoli għall-Politika Barranija u tas-Sigurtà Komuni dwar ir-rimborż tal-ispejjeż tal-ivvjaġġar tad-delegati tal-Membri tal-Kunsill (6),
   wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja soda (7) (IIA),
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0088/2011),

               A.

               billi “ċ-ċittadini għandhom dritt ikun jafu kif qed jintefqu t-taxxi tagħhom u kif qed tintuża s-setgħa fdata lill-korpi politiċi” (8),

               B.

               billi l-konklużjonijiet tal-Kunsill Ewropew ta’ Kolonja tat-3 u l-4 ta’ Ġunju 1999 għandhom il-ħsieb li jagħtu kapaċitajiet operattivi lill-Kunsill fil-qasam ta’ politika Ewropea msaħħa għas-sigurtà u d-difiża komuni (PSDK),

               C.

               billi d-Deċiżjoni tal-Kunsill 2004/197/PESK (9) stabbiliet mekkaniżmu għall-ġestjoni tal-finanzi tal-ispejjeż komuni ta’ operazzjonijiet tal-Unjoni Ewropea b'implikazzjonijiet militari jew ta’ difiża, bl-isem ATHENA, u billi dik id-Deċiżjoni, flimkien mad-Deċiżjoni 2004/582/KE tar-Rappreżentanti tal-Gvernijiet tal-Istati Membri f'laqgħa fi ħdan il-Kunsill tat-28 ta’ April 2004 dwar il-privileġġi u l-immunitajiet mogħtija lil ATHENA (10), tagħti privileġġi u immunitajiet lil ATHENA kif ukoll setgħa operattiva lill-Kunsill,

               D.

               billi d-Deċiżjoni tal-Kunsill 2000/178/PESK tat-28 ta’ Frar 2000 dwar ir-regoli applikabbli għall-esperti nazzjonali fil-qasam militari ssekondati mas-Segretarjat Ġenerali tal-Kunsill fil-perjodu interim (11) u d-Deċiżjoni tal-Kunsill 2001/80/PESK tat-22 ta’ Jannar 2001 dwar l-istabbiliment tal-Persunal Militari tal-Unjoni Ewropea (12) jispeċifikaw li l-ispiża marbuta mal-issekondar tal-esperti militari għandha tinġarr mill-baġit tal-Kunsill,

               1.

               Jinnota li fl-2009 l-Kunsill kellu disponibbli approprjazzjonijiet għall-impenji li kienu jammontaw għal total ta’ EUR 642 000 000 (2008: EUR 743 000 000), b'rata ta’ użu ta’ 92,33 %, kważi bħall-2007 (93,31 %), u xorta taħt il-medja tal-istituzzjonijiet l-oħrajn (97,69 %);

               2.

               Jemmen li peress li l-Artikolu 335 tat-Trattat dwar il-Funzjonament tal-Unjoni Ewropea jagħraf li l-istituzzjonijiet tal-Unjoni għandhom ċertu awtonomija amministrattiva fil-ħidma tagħhom, din l-awtonomija timplika grad ta’ responsabbiltà korrispondenti; billi l-Parlament hu l-unika entità li tiġi eletta b'mod dirett, u wieħed mill-kompiti tiegħu hu, filwaqt li jaġixxi fuq ir-rakkomandazzjoni tal-Kunsill, li jagħti l-kwittanza rigward l-implimentazzjoni tal-baġit ġenerali tal-Unjoni, iddeċieda li jirrifletti din l-awtonomija fil-proċedura tal-kwittanza, u jaqsam għalihom it-taqsimiet tal-baġit ġenerali li huma amministrati b'mod awtonomu mill-istituzzjonijiet tal-Unjoni l-oħrajn, u biex jagħti l-kwittanza lil kull waħda minn dawk l-istituzzjonijiet;

               3.

               Jiddispjaċih rigward id-diffikultajiet li tqajmu fil-proċeduri ta’ kwittanza tal-2007 u l-2008, u jafferma mill-ġdid il-pożizzjoni tiegħu espressa fir-riżoluzzjoni tiegħu tas-16 ta’ Ġunju 2010 (13) dwar il-kwittanza tal-Kunsill għas-sena finanzjarja 2008, partikolarment is-sejħa tagħha biex il-Kunsill jistabbilixxi flimkien mal-Parlament proċedura annwali fi ħdan il-proċedura tal-kwittanza bil-ħsieb li tiġi pprovduta l-informazzjoni kollha meħtieġa rigward l-eżekuzzjoni tal-baġit tal-Kunsill;

               4.

               Itenni li n-nefqa tal-Kunsill għandha tiġi eżaminata bl-istess mod bħall-istituzzjonijiet l-oħra tal-Unjoni, u jissuġġerixxi li l-iktar approċċ xieraq ikun kif indikat fir-riżoluzzjoni tiegħu tas-16 ta’ Ġunju 2010, partikolarment li “eżami bħal dan ikun ibbażat fuq id-dokumenti miktuba li ġejjin li jitressqu mill-istituzzjonijiet kollha:

                           —

                           il-kontijiet tas-snin finanzjarji preċedenti relatati mal-implimentazzjoni tal-baġit,

                           —

                           dikjarazzjoni finanzjarja tas-sitwazzjoni attiva u passiva,

                           —

                           ir-rapport dwar l-attività annwali rigward il-ġestjoni baġitarja u finanzjarja tagħhom,

                           —

                           rapport annwali tal-Awditur Intern,

                     kif ukoll preżentazzjoni bil-fomm mogħtija waqt il-laqgħa tal-Kumitat responsabbli għall-proċedura tal-kwittanza”;

               5.

               Jiddispjaċih ħafna li l-Presidenza tal-Kunsill ċaħdet l-stediniet biex tattendi l-laqgħa tal-Kumitat responsabbli għall-proċedura ta’ kwittanza, fejn ġie ppjanat li tiġi diskussal-pożizzjoni tal-Presidenza tal-Kunsill dwar il-proċedura proposta u l-modalitajiet possibbli ta’ kooperazzjoni rigward il-kwittanza, u li s-Segretarju Ġenerali tal-Kunsill ukoll irrifjuta li jattendi l-laqgħa tal-Kumitat responsabbli għall-proċedura ta’ kwittanza u l-iskambju ta’ opinjonijiet tal-proċedura ta’ kwittanza tal-Kunsill;

               6.

               Jinnota l-memorandum ta’ ftehim propost bejn il-Parlament u l-Kunsill dwar il-kooperazzjoni tagħhom matul il-proċedura annwali ta’ kwittanza tagħhom, kif anness mal-ittra tas-Segretarju Ġenerali tal-Kunsill tal-4 ta’ Marzu 2011, u jieħu nota tal-fatt li l-Kunsill lest jittratta l-proċeduri ta’ kwittanza separatament mill-proċedura tal-baġit, iżda jtenni li għandha ssir distinzjoni fir-rigward tad-diversi rwoli tal-Parlament u l-Kunsill fil-proċedura tal-kwittanza u fl-ebda ħin u fl-ebda ċirkostanza l-Kunsill m'għandu jkun inqas minn responsabbli kompletament lill-pubbliku għall-fondi li jkunu taħt ir-responsabbiltà tiegħu; jiddispjaċih ħafna li l-Presidenza tal-Kunsill u s-Segretarjat Ġenerali tal-Kunsill irrifjutaw li jattendu l-laqgħa tal-Kumitat responsabbli għall-proċedura tal-kwittanza biex jipprovdu informazzjoni u tweġibiet għall-mistoqsijiet dwar il-kwittanza tal-Kunsill għas-sena finanzjarja 2009, u li naqsu wkoll milli jipprovdu tweġibiet bil-miktub għall-kwestjonarju kif ippreżentat mir-rapporteur;

               7.

               Jinnota r-rieda t-tajba tal-Presidenza Ungeriża u l-progress li nkiseb; jipproponi li, sabiex jiġi faċilitat l-iskambju ta’ informazzjoni fil-proċedura tal-kwittanza, jiġi segwit l-istess approċċ bħall-bqija tal-istituzzjonijiet, li l-elementi fundamentali tiegħu għandhom ikunu:

                           —

                           li ssir laqgħa formali bejn ir-rappreżentanti tal-Kunsill u l-Kumitat tal-Parlament responsabbli mil-proċedura tal-kwittanza, li għandhom jattendu għaliha s-Segretarju Ġenerali tal-Kunsill u l-Presidenza fil-kariga, il-bureau tal-Kumitat responsabbli għall-proċedura tal-kwittanza, ir-rapporteur u l-Membri li jirrappreżentaw lill-gruppi politiċi (koordinaturi u/jew shadow rapporteurs) sabiex tiġi pprovduta l-informazzjoni kollha meħtieġa dwar l-implimentazzjoni tal-baġit tal-Kunsill,

                           —

                           li s-Segretarju Ġenerali tal-Kunsill iwieġeb għall-mistoqsijiet imressqa mill-Kumitat responsabbli għall-proċedura tal-kwittanza, lill-Kunsill, kif ukoll

                           —

                           li tiġi stabbilita skeda sabiex tiġi konformi u stabbilizzata din is-soluzzjoni interim,

                     b'hekk iqis li l-idea tal-konklużjoni ta’ ftehim interistituzzjonali mal-Kunsill u l-kwittanza tal-Kunsill mhumiex meħtieġa;

               8.

               Iħeġġeġ lill-Qorti tal-Awdituri biex iwettqu valutazzjoni fil-fond tas-sistemi superviżorji u ta’ kontroll fil-Kunsill, simili għall-valutazzjonijiet li wettqet dwar il-Qorti tal-Ġustizzja, l-Ombudsman Ewropew u l-Kontrollur Ewropew għall-Protezzjoni tad-Data waqt it-tħejjija tar-rapport annwali tal-Qorti tal-Awdituri rigward is-sena finanzjarja 2009;

      Raġunijiet għall-posponiment tad-deċiżjoni tal-kwittanza

               9.

               Jindika li r-raġunijiet għall-posponiment huma kif ġej:

                           (a)

                           il-Kunsill ma aċċetta l-ebda stedina għal laqgħa uffiċjali u formali mal-Kumitat tal-Parlament responsabbli mill-proċedura tal-kwittanza jew ir-rapporteur tiegħu biex jiddiskutu kwistjonijiet li jirrigwardaw l-eżekuzzjoni tal-baġit tal-Kunsill għall-2009;

                           (b)

                           il-Kunsill irrifjuta li jipprovdi tweġiba bil-miktub li tipprovdi lill-Parlament b'informazzjoni u dokumenti mitluba lill-Kunsill fl-anness għal ittra tal-14 ta’ Diċembru 2010 iffirmata mir-rapporteur;

                           (c)

                           il-Parlament ma rċeviex dokumenti fundamentali mill-Kunsill, bħal-lista sħiħa ta’ trasferimenti baġitarji;

      Azzjonijiet oħra li għandhom jittieħdu mill-Kunsill

               10.

               Jitlob lis-Segretarju Ġenerali tal-Kunsill jipprovdi lill-Kumitat tal-Parlament responsabbli mill-proċedura tal-kwittanza, sal-15 ta’ Ġunju 2011, tweġibiet bil-miktub komprensivi għall-mistoqsijiet li ġejjin:

                           (a)

                           rigward id-dibattiti ta’ kwittanza tal-Kunsill preċedenti fil-Kumitat tal-Parlament responsabbli mill-proċedura tal-kwittanza, il-Kunsill ma attendiex dawn il-laqgħat regolarment, madankollu, jitqies tal-ikbar importanza li l-Kunsill jattendi sabiex iwieġeb il-mistoqsijiet tal-membri tal-kumitat li jirreferu għall-kwittanza tal-Kunsill. Il-Kunsill jaqbel li jattendi dibattiti futuri fil-Kumitat tal-Parlament responsabbli mill-proċedura tal-kwittanza dwar il-kwittanza tal-Kunsill?

                           (b)

                           għaliex il-Kunsill ibiddel il-preżentazzjoni/format tal-verifika interna kull sena? Il-verifika interna għaliex hi daqshekk qasira, ġenerika u mhux ċara kull sena? Mill-kwittanza tal-2010 'il quddiem il-Kunsill jista' jippreżenta l-verifika interna f'lingwa/i oħra minbarra l-Franċiż?

                           (c)

                           twettqet verifika esterna? Jekk hu l-każ, jista' jaraha l-Kumitat tal-Parlament responsabbli mill-proċedura tal-kwittanza? Jekk ma teżistix verifika esterna, għaliex il-Kunsill għażel li ma jwettaqx waħda?

                           (d)

                           s'issa, l-attività tal-Kunsill implikat kofinanzjament mal-Kummissjoni, li rat żieda wara d-dħul fis-seħħ tat-Trattat ta’ Lisbona. X'sistemi ta’ kontroll u verifika ġew stabbiliti biex tiġi żgurata trasparenza sħiħa? Peress li t-Trattat ta’ Lisbona żied fil-kofinanzjament mal-Kummissjoni, il-Kunsill x'jifhem bi “tweġiba għal mistoqsijiet xierqa”?

                           (e)

                           fir-rapport annwali tal-2009 tagħha, il-Qorti tal-Awdituri sabet li fi tnejn minn kull sitt proċeduri ta’ akkwist pubbliku li ġew verifikati, il-Kunsill ma rrispettax ir-regoli tar-Regolament Finanzjarju għall-pubblikazzjoni tar-riżultat tal-proċedura. Il-Kunsill eżamina iktar eżempji ta’ akkwisti pubbliċi simili? Il-proċedura interna ġiet konformi sabiex jiġu evitati każijiet simili fil-futur?

                           (f)

                           il-persunal tar-Rappreżentanti Speċjali tal-Unjoni Ewropea (RSUE): Indika l-persunal (il-persunal kollu, il-pjan ta’ stabbiliment u oħrajn) — għadd ta’ postijiet, grad — għall-RSUE fil-Kunsill għall-2009. B'liema mod u meta se jiġu allokati l-postijiet tal-persunal tal-RSUE bejn il-Kunsill u s-Servizz Ewropew għall-Azzjoni Esterna (SEAE)? X'kien il-baġit tal-ivvjaġġar għal kull wieħed mill-RSUEs? Kemm mill-persunal tal-RSUE ġew trasferiti fl-1 ta’ Jannar 2011 għall-SEAE? Kemm se jibqgħu mal-Kunsill u għaliex?

                           (g)

                           il-Kunsill jenfasizza l-mistoqsijiet baġitarji dwar il-konsegwenzi tat-Trattat ta’ Lisbona fil-punt 2.2 fir-rapport finanzjarju ta’ attività - 11327/10, FIN 278. Il-Kunsill solva l-problemi relatati man-nefqiet tas-Sur Solana? Liema parti tan-nefqiet jaqgħu taħt il-baġit tal-Kunsill u liema parti hi parti mill-baġit tal-Kummissjoni?

                           (h)

                           x'kienu n-nefqiet operattivi, amministrattivi, tal-persunal u tal-bini eċċ previsti mill-Kunsill għall-2009 sabiex jiġi stabbilit Rappreżentant Għoli/Viċi President tal-Kummissjoni (RGħ/VP)?

                           (i)

                           ir-RGħ/VP beda l-mandat tiegħu fl-1 ta’ Diċembru 2009. L-ispejjeż kif tqassmu bejn il-Kunsill u l-Kummissjoni (għall-persunal, l-ivvjaġġar, eċċ)? Il-Kunsill kif ipprepara l-baġit għar-RGħ/VP għall-2010? Liema linji baġitarji u ammonti kienu riżervati għall-attivitajiet tiegħu?

                           (j)

                           l-ispazju tal-uffiċċji li se jsir disponibbli fil-proċess tat-trasferiment tal-persunal lill-SEAE kif ser jaffettwa l-pjani tal-Kunsill għall-bini? Saru xi arranġamenti għall-użu sussegwenti ta’ dan l-spazju ta’ uffiċji? X'inhi l-ispiża antiċipata għat-trasferiment? Meta ġew ippubblikati s-sejħiet għal tenders għat-trasferiment (jekk kien hemm)?

                           (k)

                           x'kienet in-nefqa amministrattiva u operattiva relatata mal-kompiti tal-Politika Estera u ta’ Sigurtà Komuni (PESK)/il-Politika ta’ Sigurtà u ta’ Difiża Komuni (PSDK), li kienu tal-inqas parzjalment iffinanzjati mill-baġit tal-Unjoni fl-2009? X'kien l-ammont totali tan-nefqa tal-PESK fl-2009? Il-Kunsill jista' jidentifika tal-inqas il-missjonijiet ewlenin u l-ispiża tagħhom fl-2009?

                           (l)

                           x'kienet l-ispiża tal-laqgħat għall-gruppi ta’ ħidma tal-Kunsill dwar il-PESK/PSDK fi Brussell u postijiet oħra u fejn saru dawn il-laqgħat?

                           (m)

                           x'kienet in-nefqa amministrattiva relatata mal-implimentazzjoni tal-operazzjonijiet militari tal-Politika Ewropea ta’ Sigurtà u Difiża (PESD)/PSDK? X'sehem tal-ammont totali tan-nefqa li rriżultat mill-operazzjonijiet militari tħallas mill-baġit tal-Unjoni?

                           (n)

                           x'kienet in-nefqa amministrattiva implimentata għall-operazzjoni tal-mekkaniżmu “ATHENA”, kemm kienu meħtieġa karigi għal dak il-mekkaniżmu, se jiġu trasferiti xi wħud mill-karigi involuti lill-SEAE? Dawk li jkollhom il-kariga għal min ikunu qed jaħdmu?

                           (o)

                           hemm rata baxxa ta’ okkupazzjoni ta’ karigi fil-pjan ta’ stabbiliment tal-Kunsill (91 % fl-2009, 90 % fl-2008). Din ir-rata konsistentement baxxa għandha xi riperkussjonijiet fuq il-funzjonijiet tas-Segretarjat Ġenerali tal-Kunsill (SĠK)? L-SĠK jista' jwettaq il-funzjonijiet kollha tiegħu bir-rata ta’ okkupazzjoni attwali? Ir-rati iktar baxxi ta’ okkupazzjoni huma speċifiċi għal xi servizzi partikolari? Liema huma r-raġunijiet tad-diskrepanza persistenti?

                           (p)

                           x'inhu l-għadd totali ta’ karigi assenjati għall-kompitu ta’ “koordinazzjoni tal-politika” u l-appoġġ amministrattiv (kif definit fir-rapporti annwali tal-iskrining tal-persunal tal-Kummissjoni)? X'inhu l-perċentwal tiegħu b'relazzjoni mal-għadd totali ta’ karigi?

                           (q)

                           biex jinkisbu l-objettivi amministrattivi fl-2009 l-Kunsill żied it-teleworking mal-proċeduri ta’ xogħol tiegħu. Kif jistal-Kunsill juri l-effiċjenza ta’ din il-proċedura ta’ xogħol? Barra minn hekk, jitlob lill-Kunsill jirrapporta dwar iktar miżuri li ttieħdu f'dan ir-rigward u partikolarment dawk għat-titjib tal-kwalità tal-ġestjoni finanzjarja kif ukoll l-impatt tagħhom;

                           (r)

                           il-Kunsill żied il-karigi tiegħu bi 15 (8 AD u 7 AST) biex ikopri r-rekwiżiti tal-persunal tal-unità tal-lingwa Irlandiża. Kemm-il membru tal-persunal jaħdem b'lingwi oħra (membru tal-persunal għal kull lingwa)? Hemm diġà personal impjegat għal u mill-pajjiżi applikanti? Jekk iva, kemm il-kariga hemm (separati skont il-pajjiż u l-lingwa)?

                           (s)

                           il-“Grupp ta’ Riflessjoni” ġie stabbilit fl-14 ta’ Dicembru 2007, u l-membri tiegħu nħatru fil-15-16 ta’ Ottubru 2008. Liema kienu r-raġunijiet għaliex il-finanzjament meħtieġ ma setax jiġi ppjanat u inkluż fil-Baġit tal-2009? It-trasferiment fil-Baġit tal-2009 mir-riżerva ta’ kontinġenza għal pożizzjoni tal-baġit li tiffinanzja struttura li nbdiet fl-2007 hu strettament newtrali għall-baġit? Il-Kunsill ippjana EUR 1 060 000 għall-“Grupp ta’ Riflessjoni”. Kemm-il kariga tista' tiġi allokata għal dan il-grupp?

                           (t)

                           in-nefqiet li jirrigwardaw id-delegazzjonijiet tal-ivvjaġġar għadhom jidhru problematiċi, (ara n-nota tal-Kunsill tal-15 ta’ Ġunju 2010, SGS10 8254, inċiż II, paġna 4). Għaliex dawn in-nefqiet jidhru f'daqshekk linji baġitarji differenti?

                           (u)

                           għaliex il-verifika interna għadha ssib li hu meħtieġ li jiżdiedu “les frais de voyage des délégués et les frais d'interprétation” (l-ispejjeż tal-ivvjaġġar tad-delegati u l-ispejjeż tal-interpretazzjoni), wara kritika kbira fl-aħħar żewġ riżoluzzjonijiet mill-Parlament dwar il-kwittanza tal-Kunsill?

                           (v)

                           il-Kunsill reġa' uża l-infiq anqas fl-interpretazzjoni biex jiġi pprovdut finanzjament żejjed għall-ispejjeż tal-ivjaġġar tad-delegazzjonijiet; b'riżultat ta’ dan, l-impenji attwali tal-2009 għall-ispejjeż tal-ivjaġġġar kienu jammontaw għal ammont ħafna inqas mill-baġit inizjali, u inqas minn nofs l-ammont disponibbli wara t-trasferiment (EUR 36 100 000 inizjalment u EUR 48 100 000 disponibbli wara t-trasferiment kontra it-EUR 22 700 000 impenjati). X'kienu r-raġunijiet għal dan it-trasferiment ta’ EUR 12 000 000 (ara r-rapport tal-attività finanzjarja — 11327/10, FIN 278 -punt 3.3.2- inċiż VI)? Għaliex it-trasferiment mill-interpretazzjoni għall-ivvjaġġar tad-delegati hu stmat bħala EUR 12 000 000 mill-Kunsill fil-paġna 12 u EUR 10 558 362 fil-paġna 13? Għal xiex intuża l-ammont li kien fadal mit-trasferiment mill-interpretazzjoni (l-ammont totali trasferit mill-interpretazzjoni hu EUR 17 798 362)? Barra minn hekk, jitlob lill-Kunsill jispjega l-ammont kbir ta’ ordnijiet ta’ rkupru li saru qabel l-2009 u ġew trasferiti għall-2009 (EUR 12 300 000) kif ukoll l-irkupru li sar mid-dikjarazzjonijiet relatati mal-2007 (EUR 6 300 000)

                           (w)

                           fl-2009 l-Kunsill, kif kien għamel fl-2008, reġa' alloka ammont konsiderevoli tal-baġit tiegħu għall-binjiet, partikolarment, aktar milli irdoppja l-allokazzjonijiet inizjali għall-akkwist tal-Bini tal-Palazz Residenzjali (irrialloka EUR 17 800 000 minbarra EUR 15 000 000 ippjanati fil-baġit għall-2009). X'inhuma r-raġunijiet għal dan? Is-Segretarjat Ġenerali tal-Kunsill jista' jipprovdu ċifri konkreti tat-tfaddil li nkiseb b'riżultat ta’ dan? X'kienet in-nefqa ppjanata inizjalment għall-Bini tal-Palazz Residenzjali? Il-Kunsill hu tal-fehma li n-nefqa ppjanata inizjalment se tkun preċiża jew tista' tkun ogħla milli previst? X'inhuma l-passi previsti għall-finanzjament tal-bini?

                           (x)

                           l-implimentazzjoni tal-baġit tal-Kunsill — approprjazzjonijiet trasferiti: Il-Kunsill jista' jippreżenta l-ammont stmat u s-suġġett tal-fatturi li ma waslux sa' Ġunju 2010 għas-sena 2009 u għalhekk ġew trasferiti?

                           (y)

                           it-trasferiment għall-2010 tal-approprjazzjonijiet tad-dħul allokat dovut fl-2009 ammonta għal EUR 31 800 000. Dan hu madwar 70 % tad-dħul allokat għall-2009. X'inhuma r-raġunijiet għal dan il-proporzjon kbir ta’ trasferiment? X'ser jiġri jew x'ġara b'dan id-dħul fl-2010?

                           (z)

                           xi tfisser “għotja teknika ta’ EUR 25 000 000 għat-tnedija tal-Kunsill Ewropew 2010”? (ara r-rapport finanzjarju ta’ attività — 11327/10, FIN 278 — punt 3.1, inċiż IV)

                           (aa)

                           x'inhu l-livell ta’ kunfidenzjalità tal-baġit tal-Kunsill speċifikat mid-diversi linji baġitarji?

                           (ab)

                           jistal-Kunsill jindika l-miżuri speċifiċi li ttieħdu biex tittejjeb il-kwalità tal-ġestjoni finanzjarja tal-Kunsill, partikolarment rigward il-punti li tqajmu fil-paragrafu 5 tar-riżoluzzjoni tal-Parkament (14) tal-25 ta’ Novembru 2009 li takkumpanja d-deċiżjoni tiegħu dwar il-kwittanza tal-Kunsill għas-sena finanzjarja 2007?

      Dokumenti li għandhom jiġu ppreżentati lill-Parlament

               11.

               Jitlob lis-Segretarju Ġenerali tal-Kunsill jipprovdi lill-Kumitat tal-Parlament responsabbli mill-proċedura tal-kwittanza, sal-15 ta’ Ġunju 2011:

                           (a)

                           il-lista sħiħa tat-trasferimenti baġitarji li jirrigwardaw il-baġit tal-Kunsill gaħll-2009;

                           (b)

                           stqarrija bil-miktub dwar in-nefqiet tal-Kunsill tal-missjonijiet tal-RSUE;

                           (c)

                           id-dikjarazzjoni tal-Istati Membri għall-2007 (ara r-rapport finanzjarju ta’ attività — 11327/10, FIN 278 — punt 3.2.2, inċiż II); u

                           (d)

                           ir-rapport tal-“Grupp ta’ Riflessjoni” sabiex ikun jista' jifhem għaliex rapport bħal dan jiswa EUR 1 060 000 (ara r-rapport finanzjarju ta’ attività — 11327/10, FIN 278 — punt 2.2).

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 303, 9.11.2010, p. 1.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      (6)  Deċiżjoni li toħroġ mir-Regoli ta’ Proċedura tal-Kunsill tat-22 ta’ Lulju 2002 (ĠU L 230, 28.8.2002, p. 7).

      (7)  ĠU C 139, 14.6.2006, p. 1.

      (8)  L-Inizjattiva Ewropea Favur it-Trasparenza.

      (9)  ĠU L 63, 28.2.2004, p. 68.

      (10)  ĠU L 261, 6.8.2004, p. 125.

      (11)  ĠU L 57, 2.3.2000, p. 1.

      (12)  ĠU L 27, 30.1.2001, p. 7.

      (13)  ĠU L 252, 25.9.2010, p. 24.

      (14)  ĠU L 19, 23.1.2010, p. 9.


title: Deċiżjoni tal-Kunsill (UE) 2015/627 tal-20 ta' April 2015 dwar il-pożizzjoni li għandha tittieħed, f'isem l-Unjoni Ewropea, fis-seba' laqgħa tal-Konferenza tal-Partijiet għall-Konvenzjoni ta' Stokkolma dwar Materjal Organiku Persistenti li Jniġġes fir-rigward tal-proposti għall-emendi għall-Annessi A, B u C

text:
               22.4.2015

               MT

               Il-Ġurnal Uffiċjali tal-Unjoni Ewropea

               L 103/8

         DEĊIŻJONI TAL-KUNSILL (UE) 2015/627
   tal-20 ta' April 2015
   dwar il-pożizzjoni li għandha tittieħed, f'isem l-Unjoni Ewropea, fis-seba' laqgħa tal-Konferenza tal-Partijiet għall-Konvenzjoni ta' Stokkolma dwar Materjal Organiku Persistenti li Jniġġes fir-rigward tal-proposti għall-emendi għall-Annessi A, B u C
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-14 ta' Ottubru 2004, il-Konvenzjoni ta' Stokkolma dwar Materjal Organiku Persistenti li Jniġġes (“il-Konvenzjoni”) ġiet approvata, f'isem il-Komunità Ewropea, permezz tad-Deċiżjoni tal-Kunsill 2006/507/KE (1).

               (2)

               L-Unjoni implimentat l-obbligi tal-Konvenzjoni fil-liġi tal-Unjoni permezz tar-Regolament (KE) Nru 850/2004 tal-Parlament Ewropew u tal-Kunsill (2).

               (3)

               L-Unjoni tagħmel enfasi kbira fuq il-ħtieġa tal-espansjoni gradwali tal-Annessi A, B u/jew C għall-Konvenzjoni b'sustanzi kimiċi ġodda li jissodisfaw il-kriterji ta' materjali organiċi persistenti li jniġġsu, b'kont meħud tal-prinċipju prekawzjonarju, bil-ħsieb li jintlaħaq l-objettiv tal-Konvenzjoni u l-impenn tal-gvernijiet magħmul fis-Summit Dinji dwar l-Iżvilupp Sostenibbli li sar f'Johannesburg fl-2002, li jiġu minimizzati l-effetti ħżiena tas-sustanzi kimiċi sal-2020.

               (4)

               Skont l-Artikolu 22 tal-Konvenzjoni, il-Konferenza tal-Partijiet (“COP”) tista' tadotta deċiżjonijiet li jemendaw l-Annessi A, B u/jew C tal-Konvenzjoni. Tali deċiżjonijiet jidħlu fis-seħħ sena mid-data tal-komunikazzjoni mid-depożitarju ta' emenda, bl-eċċezzjoni ta' dawk il-Partijiet tal-Konvenzjoni (“il-Partijiet”) li jkunu għażlu li ma jipparteċipawx.

               (5)

               Wara li fl-2011 waslet nomina mill-Unjoni rigward il-pentaklorofenol (PCP), il-Kumitat għall-Analiżi tal-Materjal Organiku Persistenti li Jniġġes (“POPRC”), stabbilit skont il-Konvenzjoni, ikkonkluda ħidmietu dwar il-PCP. Il-POPRC ikkonkluda li l-PCP jissodisfa l-kriterji tal-Konvenzjoni għall-elenkar fl-Anness A tiegħu. Fis-seba' laqgħa tagħha, is-COP mistennija tiddeċiedi dwar l-inklużjoni tal-PCP fl-Anness A tal-Konvenzjoni.

               (6)

               It-tqegħid fis-suq jew l-użu tal-PCP huwa pprojbit bis-saħħa tar-Regolament (KE) Nru 1907/2006 tal-Parlament Ewropew u tal-Kunsill (3). It-tqegħid fis-suq u l-użu tal-PCP bħala prodott għall-protezzjoni tal-pjanti jew bħala prodott bijoċidali huma pprojbiti bis-saħħa tar-Regolamenti (KE) Nru 1107/2009 (4) u (UE) Nru 528/2012 (5) tal-Parlament Ewropew u tal-Kunsill, rispettivament. Peress li l-PCP jista' jiġi ppropagat fl-ambjent fuq distanza twila, eliminazzjoni gradwali globali tal-użu ta' dik is-sustanza kimika tkun aktar ta' benefiċċju għaċ-ċittadini tal-Unjoni minn projbizzjoni fl-Unjoni biss.

               (7)

               Il-POPRC jirrakkomanda li l-PCP jiġi elenkat fl-Anness A tal-Konvenzjoni bl-eżenzjoni speċifika għall-produzzjoni u l-użu tiegħu għall-arbli u t-traversi tal-elettriku. L-Unjoni m'għandhiex bżonn tal-eżenzjoni speċifika, iżda għandha taċċetta l-eżenzjoni matul is-seba' laqgħa tas-COP, jekk dak ikun neċessarju biex tiżgura l-elenkar tal-PCP.

               (8)

               Wara li fl-2011 waslet nomina mill-Unjoni rigward in-naftaleni klorinati, il-POPRC ikkonkluda li n-naftaleni poliklorinati (PCN) jissodisfaw il-kriterji tal-Konvenzjoni għall-elenkar fl-Annessi A u C tiegħu. Fis-seba' laqgħa tagħha, is-COP hija mistennija tiddeċiedi dwar l-inklużjoni tal-PCN fl-Annessi A u C tal-Konvenzjoni.

               (9)

               Il-PCN mhumiex prodotti fl-Unjoni, iżda jistgħu jiġu prodotti b'mod mhux intenzjonali, l-aktar permezz tal-kombustjoni (primarjament l-inċinerazzjoni tal-iskart). Dawn l-attivitajiet huma koperti mid-Direttiva 2010/75/UE tal-Parlament Ewropew u tal-Kunsill (6), u jirrikjedu l-applikazzjoni ta' ċerti miżuri ta' ġestjoni tal-emissjonijiet.

               (10)

               It-tqegħid fis-suq u l-użu tal-PCN huma pprojbiti fl-Unjoni bis-saħħa tar-Regolament (KE) Nru 850/2004. Peress li l-PCN jistgħu jiġu ppropagati fl-ambjent fuq distanza twila, eliminazzjoni gradwali globali tal-użu ta' dawk is-sustanzi kimiċi tkun aktar ta' benefiċċju għaċ-ċittadini tal-Unjoni minn projbizzjoni fl-Unjoni biss.

               (11)

               Wara li fl-2011 waslet nomina mill-Unjoni rigward l-eżaklorobutadien (HCBD), il-POPRC ikkonkluda li l-HCBD jissodisfa l-kriterji tal-Konvenzjoni għall-elenkar fl-Annessi A u C tiegħu. Fis-seba' laqgħa tagħha, is-COP hija mistennija tiddeċiedi dwar l-inklużjoni tal-HCBD fl-Annessi A u C tal-Konvenzjoni.

               (12)

               Il-produzzjoni tal-HCBD waqfet fl-Unjoni, iżda l-HCBD jista' jiġi prodott b'mod mhux intenzjonali f'xi attivitajiet industrijali. Dawn l-attivitajiet huma koperti mid-Direttiva 2010/75/UE u jirrikjedu l-applikazzjoni ta' ċerti miżuri ta' ġestjoni tal-emissjonijiet.

               (13)

               It-tqegħid fis-suq u l-użu tal-HCBD huma pprojbiti fl-Unjoni bis-saħħa tar-Regolament (KE) Nru 850/2004. Peress li l-HCBD jista' jiġi ppropagat fl-ambjent fuq distanza twila, eliminazzjoni gradwali globali tal-użu ta' dik is-sustanza kimika tkun aktar ta' benefiċċju għaċ-ċittadini tal-Unjoni minn projbizzjoni fl-Unjoni biss.

               (14)

               L-aċidu sulfoniku tal-perfluworoottan (PFOS) u d-derivattivi tiegħu diġà huma elenkati fl-Anness B tal-Konvenzjoni b'għadd ta' eżenzjonijiet speċifiċi. Wara reviżjoni ta' dawn l-eżenzjonijiet, il-POPRC jinkoraġġixxi lill-Partijiet biex ma jibqgħux jużaw il-PFOS fit-twapet, il-ġilda u l-lbies, id-drappijiet u t-tapizzerija, il-kisi u l-addittivi tal-kisi u fl-insettiċidi għall-kontroll tan-nemel tan-nar ħomor importati u tat-termiti. Barra minn hekk, il-POPRC jinkoraġġixxi lill-Partijiet sabiex jillimitaw l-użu tal-PFOS fil-kisi tal-metall iebes, attwalment permess bħala “eżenzjoni speċifika”, għal sistemi b'ċiklu magħluq biss, li huwa permess bħala “skop aċċettabbli” skont il-Konvenzjoni. Barra minn hekk, il-POPRC jinkoraġġixxi lill-Partijiet biex ma jibqgħux jużaw il-PFOS fil-lixki tal-insetti għall-kontroll tan-nemel li jaqtal-weraq tal-ispeċijiet Atta spp. u Acromyrmex spp., li attwalment huwa permess bħala “skop aċċettabbli” taħt il-Konvenzjoni.

               (15)

               L-Unjoni għandha tappoġġa t-tħassir tal-“eżenzjonijiet speċifiċi” u l-“iskopjiet aċċettabbli” għall-PFOS u d-derivattivi tiegħu f'konformità mal-proposta tal-POPRC, inkluż l-eżenzjoni għall-użu bħala aġenti li jnaqqsu t-tensjoni tas-superfiċje ta' likwidu f'sistemi kkontrollati ta' kisi bl-elettrodepożizzjoni, li ġiet implimentata fl-Unjoni bir-Regolament (KE) Nru 850/2004 bid-data ta' skadenza tas-26 ta' Awwissu 2015,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tittieħed f'isem l-Unjoni fis-seba' laqgħa tas-COP għall-Konvenzjoni ta' Stokkolma dwar Materjal Organiku Persistenti li Jniġġes għandha tkun, f'konformità mar-rakkomandazzjonijiet tal-POPRC, li tappoġġa:

               —

               l-elenkar tal-pentaklorofenol (7) (PCP) fl-Anness A tal-Konvenzjoni. Jekk ikun meħtieġ, l-Unjoni tista' taċċetta “eżenzjoni speċifika” għall-produzzjoni u l-użu tal-PCP għall-arbli u t-traversi tal-elettriku,

               —

               l-elenkar tan-naftaleni poliklorinati (PCN) (8) fl-Annessi A u C tal-Konvenzjoni mingħajr eżenzjonijiet,

               —

               l-elenkar tal-eżaklorobutadien (HCBD) fl-Annessi A u C tal-Konvenzjoni mingħajr eżenzjonijiet,

               —

               it-tneħħija tal-eżenzjonijiet u tal-iskopijiet aċċettabbli li ġejjin mill-entrata dwar l-aċidu sulfoniku tal-perfluworoottan (PFOS) u d-derivattivi tiegħu fl-Anness B tal-Konvenzjoni: twapet, ġilda u lbies, drappijiet u tapizzerija, karta u imballaġġ, kisi u addittivi tal-kisi, gomma u plastik, insettiċidi għall-kontroll tan-nemel tan-nar ħomor importati u tat-termiti, u l-lixki tal-insetti għall-kontroll tan-nemel li jaqtal-weraq tal-ispeċijiet Atta spp. u Acromyrmex spp.,

               —

               it-tħassir tal-eżenzjoni speċifika għall-PFOS fil-kisi tal-metall (kisi tal-metall iebes u kisi tal-metall dekorattiv), bl-eċċezzjoni tal-kisi tal-metall iebes f'sistemi b'ċiklu magħluq biss, elenkati bħala “skop aċċettabbli” fil-Konvenzjoni.

         2.   Jista' jintlaħaq qbil dwar ir-raffinar ta' din il-pożizzjoni, fid-dawl tal-iżviluppi fis-seba' laqgħa tas-COP, matul il-koordinazzjoni fuq il-post.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta' April 2015.

            Għall-Kunsill

            Il-President

         J. DŪKLAVS

      (1)  Id-Deċiżjoni tal-Kunsill 2006/507/KE tal-14 ta' Ottubru 2004 dwar il-konklużjoni, f'isem il-Komunità Ewropea, tal-Konvenzjoni ta' Stokkolma dwar Materjal Organiku Persistenti li Jniġġes (ĠU L 209, 31.7.2006, p. 1).

      (2)  Ir-Regolament (KE) Nru 850/2004 tal-Parlament Ewropew u tal-Kunsill tad-29 ta' April 2004 dwar pollutanti organiċi persistenti u li jemenda d-Direttiva 79/117/KEE (ĠU L 158, 30.4.2004, p. 7).

      (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament tal-Kunsill (KEE) Nru 793/93 u r-Regolament tal-Kummissjoni (KE) Nru 1488/94 kif ukoll id-Direttiva tal-Kunsill 76/769/KEE u d-Direttivi tal-Kummissjoni 91/155/KEE, 93/67/KEE, 93/105/KE u 2000/21/KE (ĠU L 396, 30.12.2006, p. 1).

      (4)  Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1).

      (5)  Ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).

      (6)  Id-Direttiva 2010/75/UE tal-Parlament Ewropew u tal-Kunsill tal- 24 ta' Novembru 2010 dwar l-emissjonijiet industrijali (ĠU L 334, 17.12.2010, p. 17).

      (7)  Pentaklorofenol u l-imlieħ u l-esteri tiegħu.

      (8)  Naftaleni diklorinati, naftaleni triklorinati, naftaleni tetraklorinati, naftaleni pentaklorinati, naftaleni eżaklorinati, naftaleni eptaklorinati u naftaleni ottaklorinati, individwalment jew bħala komponenti tan-naftaleni klorinati.


title: Deċiżjoni tal-Kunsill ta' l- 25 ta' Mejju 2007 li taħtar u tissostitwixxi xi membri tal-Bord ta' Tmexxija taċ-Ċentru Ewropew għall-Iżvilupp tat-Taħriġ Professjonali

text:
               31.5.2007

               MT

               Il-Ġurnal Uffiċjali ta’ l-Unjoni Ewropea

               C 120/4

      DEĊIŻJONI TAL-KUNSILL

   ta' l-25 ta' Mejju 2007
   li taħtar u tissostitwixxi xi membri tal-Bord ta' Tmexxija taċ-Ċentru Ewropew għall-Iżvilupp tat-Taħriġ Professjonali
   (2007/C 120/03)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra l-Att ta' Adeżjoni ta' l-2005 u b'mod partikolari l-Artikolu 51 tiegħu,
   Wara li kkunsidra r-Regolament tal-Kunsill (KEE) Nru 337/75 ta' l-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Billi:

               (1)

               Bid-Deċiżjoni tiegħu tat-18 ta' Settembru 2006 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp tat-Taħriġ Professjonali għall-perijodu mit-18 ta' Settembru 2006 sas-17 ta' Settembru 2009.

               (2)

               Il-postijiet tal-membri Bulgari u Rumeni riedu jimtlew.

               (3)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-Gvern sar vakanti wara r-riżenja tas-Sur Andrea MONTANINO,

               (4)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-Gvern sar vakanti wara r-riżenja tas-Sur Krzysztof KAFEL,

               (5)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti ta' l-organizzazzjonijiet ta' min iħaddem sar vakanti wara r-riżenja tas-Sinjura Marina PANKOVA,

               (6)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti ta' l-organizzazzjonijiet ta' l-impjegati sar vakanti wara r-riżenja tas-Sur Jean-Paul DELCROIX,

               (7)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti ta' l-organizzazzjonijiet ta' l-impjegati sar vakanti wara r-riżenja tas-Sinjura Beata JAKUBOVA,

               (8)

               Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti ta' l-organizzazzjonijiet ta' l-impjegati sar vakanti wara r-riżenja tas-Sur Bogdan OLSZEWSKI,

               (9)

               Il-Gvernijiet ta' l-Istati Membri fir-rigward tar-rappreżentanti tagħhom u l-Kummissjoni fir-rigward tar-rappreżentanti ta' min iħaddem u ta' l-impjegati ppreżentaw lista ta' kandidati,

         IDDEĊIEDA KIF ĠEJ:
   Artikolu Uniku
   Dawn li ġejjin huma b'dan maħtura membri tal-Bord ta' Tmexxija taċ-Ċentru Ewropew għall-Iżvilupp tat-Taħriġ Professjonali għall-bqija tal-mandat, li jiskadi fis-17 ta' Settembru 2009:
   I.   RAPPREŻENTANTI TAL-GVERNIJIET
   Bulgarija
   Is-Sinjura Valentina DEIKOVA
   Direttriċi
   Direttorat għall-Politika dwar l-Edukazzjoni Professjonali u t-Taħriġ
   Ministeru ta' l-Edukazzjoni u x-Xjenza
   Italja
   Is-Sur Enrico Eugenio CECCOTTI
   Direttore dell'Osserbatorio per la politiche attive del lavoro della Provincia di Roma
   Rumanija
   Is-Sinjura Madlen SERBAN
   Direttriċi
   Ċentru Nazzjonali għall-Iżvilupp tal-VET
   Polonja
   Is-Sur Piotr BARTOSIAK
   Speċjalist Anzjan
   Dipartiment għat-Taħriġ Professjonali u l-Edukazzjoni Kontinwa
   Ministeru ta' l-Edukazzjoni Nazzjonali
   II.   RAPPREŻENTANTI TA' L-ORGANIZZAZZJONIJIET TA' MIN IĦADDEM
   BULGARIJA
   Is-Sinjura Galia BOZHANOVA
   Direttriċi, programmi VET
   Assoċjazzjoni Industrijali Bulgara — Unjoni tan-Negozju Bulgaru
   Latvja
   Is-Sinjura Ilona KIUKUCĀNE
   Konfederazzjoni Latvjana ta' Min Iħaddem
   Rumanija
   Is-Sur Ion HOHAN
   L-Ewwel Viċi President ta' l-
   UGIR — 1903
   III.   RAPPREŻENTANTI TA' L-ORGANIZZAZZJONIJIET TA' L-IMPJEGATI
   Belġju
   Is-Sur Jef MAES
   ABVV Federaal
   Bulgarija
   Is-Sinjura Svetla TONEVA
   KNSB
   Latvja
   Is-Sinjura Ilze TRAPENCIERE
   Trade Union Libera
   Konfederazzjoni tal-Latvja —
   LBAS
   Rumanija
   Is-Sur Gheorghe SIMION
   CNSLR-FRATIA
   Polonja
   Is-Sur Zygmunt CYBULSKI
   OPZZ

      Magħmul fi Brussell, 25 ta' Mejju 2007.

            Għall-Kunsill

            Il-President

         A. SCHAVAN

      (1)  ĠU L 39, 13.2.1975, p. 1. Ir-Regolament kif emendat l-aħħar bir-Regolament (KE) Nru 2051/2004 (ĠU L 355, 1.12.2004, p. 1).

      (2)  ĠU C 240, 5.10.2006, p. 1.


title: Id-Deċiżjoni tal-Kumitat Eżekuttiv tat-28 ta' April 1999 dwar uffiċjali ta' kollaborazzjoni (SCH/Com-ex (99)7 Rev. 2)

text:
Avviż Legali Importanti

|

41999D0007

Official Journal L 239 , 22/09/2000 P. 0411 - 0416

		Id-Deċiżjoni tal-Kumitat Eżekuttivtat-28 ta' April 1999dwar uffiċjali ta' kollaborazzjoni(SCH/Com-ex (99)7 Rev. 2)IL-KUMITAT EŻEKUTTIV,Wara li kkunsidra l-Artikolu 132 tal-Konvenzjoni li timplimenta l-Ftehim ta' Schengen,Wara li kkunsidra l-Artikoli 7 u 47 tal-Konvenzjoni hawn fuq imsemmija,Wara li kkunsidra d- Dikjarazzjoni tiegħu tas-16 ta' Settembru 1998 (dokument SCH/Com-ex (98) dikj 3), 2 Rev.);IDDEĊIEDA DAN LI ĠEJ:1. Il-pjan għall-ispedizzjoni reċiproka ta' uffiċjali ta' kollaborazzjoni sabiex jagħtu pariri u jassistu fil-qadi tad-dmirijiet ta' sigurtà u ta' kontroll fuq il-fruntieri esterni (Dok. SCH/I-Front (98)170 Rev. 5) qiegħed jiġi approvat.2. Huwa rrakkomandat li l-Istati Partijiet jibagħtu lill-uffiċjali ta' kollaborazzjoni fil-postijiet li huma jagħżlu u li huma inklużi fil-lista fid-Dok. SCH/I-Front (99) 9 Rev. 3 minnufih u li, fejn xieraq, jiġu konklużi d-diversi ftehim bilaterali li għadhom meħtieġa. Din il-lista indikattiva ma torbotx u għandha tiġi aġġornata skond kif tiżviluppa s-sitwazzjoni.Il-Lussemburgu, it-28 ta' April 1999.Il-PresidentC. H. Schapper--------------------------------------------------SCH/I-Front (98)170 Rev. 5SPEDIZZJONI REĊIPROKA TA' UFFIĊJALI TA' KOLLABORAZZJONI SABIEX JAGĦTU PARIRI U JASSISTU FIL-QADI TAD- DMIRIJIET TA' SIGURTÀ U TA' KONTROLL FUQ IL-FRUNTIERI ESTERNIFil-laqgħa tiegħu tas-16 ta' Settembru 1998, il-Kumitat Eżekuttiv adotta d-Dikjarazzjoni SCH/Com-ex (98) Dik. 2 Rev. 2 li tafda lill-Grupp Ċentrali bid-dmir li jeżamina jekk pariri u assistenza mill-impjegati ta' waħda mill-Partijiet Kuntrattanti waqt li kienu qegħdin isiru kontrolli fuq il-fruntieri esterni tal-Parti Kuntrattanti l-oħra jistgħux itejbu s-sigurtà fuq il-fruntieri.Wara diskussjoni estensiva dwar il-possibilitajiet ta' pariri u ta' asistenza mill-uffiċjali ta' koperazzjoni mibgħuta fuq il-fruntieri esterni, fil-laqgħa tiegħu tat-28 ta' Settembru 1998, is-Sottogrupp dwar fruntieri ddeċieda mingħajr riservi li dan kien il-każ.Sabiex jissodisfa l-parti rimanenti tal-mandat mill-Kumitat Eżekuttiv, is-sottogrupp qiegħed jissottometti l-pjan segwenti għall-ispedizzjoni reċiproka ta' uffiċjali ta' kollaborazzjoni sabiex jagħtu pariri u jassistu fil-qadi tad-dmirijiet ta' sigurtà u ta' kontroll fuq il-fruntieri esterni.1. ĠENERALI1.1. Qafas legaliL-ispedizzjoni u l-attivitajiet ta' l-uffiċjali ta' kollaborazzjoni għandhom jiġu regolati mill-Artikolu 47(1)(2) u (3) tal-Konvenzjoni Schengen u l-Artikolu 7, it-tielet sentenza tal-Konvenzjoni Schengen.Dawn id-disposizzjonijiet jippermettu li uffiċjali ta' kollaborazzjoni jintbagħtu għal kollox jew temporanjament bil-għan li tiżdied u li titħaffef il-koperazzjoni bejn il-Partijiet Kuntrattanti. Dan japplika wkoll espressament għall-assistenza reċiproka bejn l-awtoritajiet tal-fruntieri fuq il-fruntieri esterni.Apparti dan, din l-ispedizzjoni fuq livell operazzjonali għandha dejjem tkun ibbażata fuq id- diversi ftehim bilaterali bejn l-Istati li huma Sħab li jistgħu, jekk ikun meħtieġ, jiġu supplimentati b'iktar arranġamenti speċifiċi bejn l-awtoritajiet amministrattivi rilevanti. Arranġamenti li jidderogaw mir-regoli li ġejjin jistgħu għalhekk isiru bilateralment bejn l-Istati li jpartu uffiċjali ta' kollaborazzjoni. Madanakollu, il-konklużjoni ta' ftehim bilaterali m'għandha bl-ebda mod timpedixxi l-konsultazzjoni u notifikazzjoni reċiproka.1.2. Oqsma ta' ħidmaL-uffiċjali ta' kollaborazzjoni jistgħu jiġu impustati fl-aġenziji ta' pulizija eżekuttiva tal-fruntiera li jaħdmu fuq il-fruntieri marittimi u ta' l-art u fl-ajruporti relattivi, kif ukoll fil-gwardja tal-kosta. Huma għandhom jagħtu pariri u jappoġġjaw lill-membri regolari ta' l-aġenziji eżekuttivi ta' l-Istati Schengen fil-miżuri ta' sorveljanza u ta' kontroll fuq il-fruntieri esterni ta' Schengen fuq talba tagħhom u bi ftehim ma' l-awtorità padruna u skond l-istruzzjonijiet tagħhom. Waqt li jagħmlu dan huma jistgħu josservaw u jiġbru evidenza sabiex jistabbilixxu allegazzjoni ta' immigrazzjoni illegali u reati li jseħħu fuq il-fruntieri. Huma m'għandhomx, madanakolli, iwettqu xi xogħol li jaqa' taħt is-sovranità ta' l-Istati. Dawn l-uffiċjali jridu jiġu impustati primarjament fuq punti ta' qsim ta' fruntieri u fuq partijiet tal-fruntiera li huma ta' interess partikolari fir-rigward ta' immigrazzjoni illegali fiż- żona Schengen.L-attivitajiet ta' l-uffiċjali ta' kollaborazzjoni għandhom ikunu mingħajr preġudizzju għas-sovranità ta' l-Istat assistit; il-liġi domestika tiegħu u r-regolamenti amministrattivi m'għandhomx jiġu affettwati bil-qadi tad-dmirijiet tagħhom.Id- dmirijiet ta' l-uffiċjali ta' kollaborazzjoni elenkati hawn isfel bħala eżempju għandhom jiġu mwettqa biss fil-kuntest ta' l-għoti ta' pariri u appoġġ lill-awtoritajiet ta' l-Istat padrun responsabbli għal doveri ta' pulizija fuq il-fruntiera.F'kull każ id-doveri għandhom jiġu mwettqa:- skond il-liġi nazzjonali,- f'konformità stretta mar-regolamenti speċifiċi li jinsabu fid-diversi ftehim bilaterali li jistgħu, jekk dan ikun meħtieġ, jiġu supplimentati b'aktar arranġamenti speċifiċi,u- bi ftehim ma' l-awtoritajiet ta' l-Istat padrun u b'mod konformi ma' l-istruzzjonijiet tagħhom.Dawn id- doveri jistgħu jinkludu:Tpartit ta' informazzjoni- ġbir regolari u tpartit ta' informazzjoni dwar każijiet speċifiċi,- ħolqien ta' konnessjonijiet bejn awtoritajiet kompetenti, b'mod partikolari taħt l-Artikoli 39 u 46 tal-Konvenzjoni Schengen,- għoti ta' informazzjoni lill-awtoritajiet fl-Istat padrun fuq kwistjonijiet li jirrigwardaw dħul u ħruġ fir-rigward ta' l-Istat ta' oriġini ta' l-uffiċjali mibgħuta.Pariri u assistenza lill-uffiċjali ta' l-Istat padrun- pariri u assistenza lill-uffiċjali ta' l-Istat padrun fir-rigward ta':- l-intervistar ta' vjaġġaturi u- l-ivverifikar ta' l-awtentiċità ta' dokumenti maħruġa mill-Istat ta' oriġini ta' l-uffiċjali mibgħuta.- pariri u assistenza lill-uffiċjali ta' l-Istat padrun fix- xogħol li jsir wara mill-pulizija tal-fruntieri, bħal:- l-għamla ta' rapporti,- l-irrekordjar ta' stqarrijiet,- it-tmexxija ta' intervisti,- il-kompilazzjoni ta' statistiċi.- pariri u assistenza lill-uffiċjali ta' l-Istat padrun fir-rigward ta':- l-evalwazzjoni ta' dokumenti fir-rigward ta' liema uffiċjali ta' kollaborazzjoni għandhom ċertu għarfien,- l-ippjanar ta' miżuri ta' sorveljanza tal-fruntieri,- l-evalwazzjoni ta' operazzjonijiet tal-pulizija tal-fruntiera.- pariri u assistenza lill-uffiċjali ta' l-Istat padrun sabiex jaġġornaw ir-rapport dwar is -sitwazzjoni,- l-akkumpanjar ta' l-uffiċjali ta' l-Istat padrun li jkunu qegħdin jagħmlu r-ronda tal-fruntiera.Apparti dawn, id- dmirijiet li ġejjin jistgħu jitwettqu wkoll f'ajruporti u f'portijiet marittimi:- pariri/informazzjoni lill-awtoritajiet dwar miżuri ta' ripatrijazzjoni mill-Istat ta' oriġini ta' l-uffiċjali mibgħuta, waqt li wieħed jiftakar id-diversi ftehim ta' ri-ammissjoni eżistenti,- pariri lil persuni ta' kuntatt għall-vjaġġaturi jew dawk li jġorru ta' l-Istat ta' oriġini ta' l-uffiċjali mibgħuta.1.3. Profil ta' l-uffiċjali ta' kollaborazzjoniL-uffiċjali li jintbagħtu jridu jkunu addattati wkoll fir-rigward ta' kondizzjonijiet professjonali u personali għall-possibbiltà ta' spedizzjonijiet fit-tul f'pajjiżi barranin. Irid ikollhom esperjenza ta' fruntieri. Jekk ikun possibbli, għandhom ikunu jafu sew il-lingwa tal-pajjiż padrun u għall-inqas jafu jikkomunikaw bil-lingwa ta' xogħol użata l-iktar spiss fil-post ta' l-ispedizzjoni.Fil-prinċipju, l-ispedizzjoni ta' uffiċjali li huma kwalifikati fuq livell għoli professjonalment għandha tingħata preferenza.1.4. LoġistikaL-Istat padrun għandu jipprovdi lill-istat li jkun qiegħed jibgħat l-appoġġ loġistiku, b'attenzjoni għas-sovranità taż-żewġ Stati u skond il-ftehim rilevanti bilaterali.- L-uffiċjali ta' kollaborazzjoni għandhom, sa fejn il-kondizzjonijiet lokali jippermettu, jiġu pprovduti b'uffiċċju tagħhom mill-awtorità padruna jew ta' mill-inqas għandhom ikunu jistgħu jaqsmu l-użu ta' uffiċċju. L-uffiċjal ta' kollaborazzjoni għandu jkun jista' jaqsam il-faċilitajiet loġistiċi kollha fl-awtorità padruna.- L-akkomodazzjoni ta' l-uffiċjal ta' kollaborazzjoni għandha tiġi mħallsa mill-Istat li jkun qiegħed jibagħtu. L-Istat padrun għandu jgħin sabiex tinstab akkomodazzjoni.- L-involviment uffiċjali ta' l-uffiċjali ta' kollaborazzjoni fl-Istat padrun (ambaxxata ta' l-Istat li jibgħat jew Ministeru/awtoritajiet ta' l-Istat padrun) għandu jiġi ddefinit fid-diversi ftehim bilaterali.- Trattament mediku:L-Istat li jkun qiegħed jibgħat għandu jaċċerta li jkun hemm assigurazzjoni ta' saħħa adegwata fl-Istat padrun għall-uffiċjal ta' kollaborazzjoni f'każ ta' mard. Jekk ikun meħtieġ għandha ssir assigurazzjoni supplimentari.2. POSTIJIET TA' SPEDIZZJONIL-għażla ta' postijiet rakkomandati lill-Istat Schengen għall-ispedizzjoni ta' uffiċjali ta' kollaborazzjoni għandha tiġi stipulata separatament mis-Sottogrupp dwar fruntieri. Din il-lista indikattiva m'għanda bl-ebda mod toħloq rabta u għandha tiġi aġġornata skond is-sitwazzjoni li tkun qiegħda tevolvi.3. EVALWAZZJONI/IMPLIMENTAZZJONIL-Istati Schengen għandhom jaqsmu l-esperjenzi tagħhom dwar l-ispedizzjoni ta' uffiċjali ta' kollaborazzjoni fejn dan ikun meħtieġ mis-Sottogrupp dwar fruntieri [1].[1] Wara li Schengen tkun ġiet integrata fl-Unjoni Ewropea, ix-xogħol tas-Sottogrupp dwar fruntieri għandu jitkompla fl-organu tal-Kunsill li huwa kompetenti fir-rigward ta' kwistjonijiet li għandhom x'jaqsmu ma' fruntieri esterni.--------------------------------------------------SCH/I-Front (99)9 Rev. 3(Spedizzjoni reċiproka ta' uffiċjali ta' kollaborazzjoni sabiex jagħtu pariri u jassistu fil-qadi tad- dmirijiet ta' sigurtà u ta' kontroll fuq il-fruntieri esterni)Lista indikattiva ta' postijiet li huma preżentament rakkomandati lill-Istati Schengen għall-ispedizzjoni ta' uffiċjali ta' kollaborazzjoniHawn isfel tinstab lista tal-postijiet li s-Sottgrupp dwar fruntieri preżentament tirrakkomanda lill-Istati Schengen għall-ispedizzjoni ta' uffiċjali ta' kollaborazzjoni.Din il-lista indikattiva m'għandha b'ebda mod torbot u għandha tiġi aġġornata mis-Sottogrupp dwar fruntieri skond is-sitwazzjoni presenti [1].1. Il-Belġju- Brussel (mitjar Zaventem)2. Il-Ġermanja- Frankfurt/mitjar prinċipali- Munich (mitjar Franz-Joseph-Strauß)- Frankfurt/Oder (fruntiera mal-Polonja)- Ludwigsdorf (fruntiera mal-Polonja)- Zinnwald (fruntiera mar-Repubblika Ċeka)- Waidhaus (fruntiera mar-Repubblika Ċeka)- Hamburg (port)3. Franza- Marsilja (port)- Pariġi (mitjar Charles de Gaulle)4. Il-Greċja- Ateni (mitjar)- Tessaloniki (mitjar)- Kakabia (fruntiera ma' l-Albanija)- Kastanies (fruntiera mat-Turkija)- Samos- Korfù5. L-Italja- Ruma - Fiumicino (mitjar)- Brindisi (fruntiera marittima)- Trapani- Trieste (fruntierama' l-iSlovenja)- Milan (mitjar Malpensa)6. L-Olanda- Amsterdam (mitjar Schiphol)7. Awstrija- Vjenna-Schwechat (mitjar)- Awtostrada Nickelsdorf (fruntiera ma' l-Ungerija)- Spielfeld (fruntiera ma' l-Islovenja)- Berg (fruntiera ma' l-Islovakkja)- Drasenhofen (fruntiera mar-Repubblika Ċeka)8. Spanja- Algeciras (port)- Madrid (mitjar Barajas)[1] Wara li Schengen tkun ġiet integrata fl-Unjoni Ewropea, ix-xogħol tas-Sottogrupp dwar fruntieri għandu jitkompla fl-organu tal-Kunsill li huwa kompetenti fir-rigward ta' kwistjonijiet li għandhom x'jaqsmu ma' fruntieri esterni.--------------------------------------------------


title: Id-Deċiżjoni tal-Kunsill tas-26 ta' Frar 2001 dwar l-iffirmar u l-applikazzjoni proviżorja tal-Ftehim dwar il-kummerċ fil-prodotti tat-tessuti bejn il-Komunità Ewropea u l-Bosnia u l-Herzegovina, mibdi fi Brussel nhar l-24 ta' Novembru 2000

text:
Avviż Legali Importanti

|

32001D0213

Official Journal L 083 , 22/03/2001 P. 0001 - 0001

		Id-Deċiżjoni tal-Kunsilltas-26 ta' Frar 2001dwar l-iffirmar u l-applikazzjoni proviżorja tal-Ftehim dwar il-kummerċ fil-prodotti tat-tessuti bejn il-Komunità Ewropea u l-Bosnia u l-Herzegovina, mibdi fi Brussel nhar l-24 ta' Novembru 2000(2001/213/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 133 tiegħu, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Kummissjoni nnegozjat f'isem il-Komunità Ewropea Ftehim dwar il-kummerċ fi prodotti tat-tessuti mal-Bosnia u l-Herzegovina.(2) Il-Ftehim ingħata bidu nhar l-24 ta' Novembru 2000.(3) Il-Ftehim għandu jiġi ffirmat f'isem il-Komunità Ewropea, suġġett għall-possibilità ta' konklużjoni f'data futura.(4) Huwa xieraq li dan il-Ftehim japplika fuq bażi proviżorja sa mill-1 ta' Marzu 2001, sakemm ikun hemm tkomplija tal-proċeduri relevanti għall-konklużjoni finali tiegħu, suġġett għar-reċiproċità,IDDEĊIEDA DAN LI ĠEJ:Artikolu 1Suġġett għall-possibilità ta' konklużjoni f'data futura, il-President tal-Kunsill hawnhekk qiegħed jiġi awtorizzat jinnomina l-persuni awtorizzati li jiffirmaw il-Ftehim dwar il-kummerċ fil-prodotti tat-tessuti bejn il-Komunità Ewropea u l-Bosnia u l-Herzegovina, f'isem il-Komunità Ewropea.Artikolu 2Suġġett għar-reċiproċità, il-Ftehim imsemmi fl-Artikolu 1 għandu japplika fuq bażi proviżorja sa mill-1 ta' Marzu 2001 sakemm ikun hemm tkomplija tal-proċeduri għall-konklużjoni tiegħu.It-test tal-Ftehim huwa miżjud ma' din id-Deċiżjoni.Magħmula fi Brussel, fis-26 ta' Frar 2001.Għall-KunsillIl-PresidentA. Lindh--------------------------------------------------


title: Deċiżjoni tal-Kummissjoni tad- 19 ta' Mejju 2006 li tagħlaq il-proċediment kontra s-sussidji fir-rigward ta' importazzjoni ta' ċerti boroż u xkejjer tal-plastik li joriġinaw fil-Malażja u t-Tajlandja

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               740

         DEĊIŻJONI TAL-KUMMISSJONI
   tad-19 ta' Mejju 2006
   li tagħlaq il-proċediment kontra s-sussidji fir-rigward ta' importazzjoni ta' ċerti boroż u xkejjer tal-plastik li joriġinaw fil-Malażja u t-Tajlandja
   (2006/361/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2026/97 (1) (“ir-Regolament bażiku”), u b'mod partikolari l-Artikolu 14 (14) tiegħu,
   Wara li kkonsultat il-Kumitat Konsultattiv,
   Billi:
   A.   IL-PROĊEDURA

               (1)

               Fit-30 ta' Ġunju 2005, il-Kummissjoni ħabbret, permezz ta' avviż ppubblikat fil-Ġurnal Uffiċjali ta' l-Unjoni Ewropea
                   (2), il-bidu ta' proċediment kontra s-sussidji fir-rigward ta' importazzjoni lejn il-Komunità ta' ċerti boroż u xkejjer tal-plastik li fihom ta' l-inqas 20 % polietilene u ta' ħxuna li ma taqbiżx il-100 mikrometru li joriġinaw fil-Malażja u t-Tajlandja u li normalment jiġu ddikjarati fi ħdan il-kodiċi NM ex 3923 21 00, ex 3923 29 10 u ex 3923 29 90.

               (2)

               Dak in-nhar stess, il-Kummissjoni ħabbret il-bidu ta' investigazzjoni ta' l-anti-dumping fir-rigward ta' importazzjonijiet ta' ċerti xkejjer u boroż tal-plastik li fihom ta' l-inqas 20 % polietilene u ta' ħxuna li ma taqbiżx il-100 mikrometru li joriġinaw fir-Repubblika tal-Poplu taċ-Ċina, il-Malażja u t-Tajlandja

               (3)

               Il-proċediment ta' kontra s-sussidji nbeda, skond l-Artikolu 10 tar-Regolament bażiku, wara kwerela mressqa fit-18 ta' Mejju 2005 minn tletin produttur Ewropew ta' ċerti boroż u xkejjer tal-plastik (“il-kwerelanti”) li jirrappreżentaw iktar mill-25 % tal-produzzjoni Komunitarja ta' dawn il-boroż u xkejjer. Il-kwerela kien fiha evidenza prima facie ta' l-eżistenza ta' sussidjar tal-prodott imsemmi u ta' ħsara materjali li rriżultat minnu, li tqieset biżżejjed biex ikun ġustifikat il-bidu ta' proċediment.

               (4)

               Il-Kummissjoni uffiċjalment għarrfet lill-awtoritajiet tal-Malażja u t-Tajlandja, il-produtturi esportaturi fil-Malażja u t-Tajlandja, importaturi/kummerċjanti u l-għaqdiet tagħhom, u utenti magħrufa li huma kkonċernati, ir-rappreżentanti tal-pajjiżi esportaturi kkonċernati u l-kwerelanti bil-bidu tal-proċediment. Il-Partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ fiż-żmien stipulat fl-avviż ta' bidu.

         B.   IRTIRAR TAL-KWERELA

               (5)

               Permezz ta' ittra ta' l-10 ta' Frar 2006 lis-servizzi tal-Kummissjoni, il-kwerelanti formalment irtiraw il-kwerela tagħhom.

               (6)

               Skond l-Artikolu 14(1) tar-Regolament bażiku, il-proċediment jista' jingħalaq meta l-kwerela tiġi rtirata sakemm għeluq bħal dan ma jmurx kontra l-interess Komunitarju.

               (7)

               Il-Kummissjoni qieset li l-proċedura attwali għandha tintemm peress li l-investigazzjoni ma sabet l-ebda konsiderazzjoni li turi li dan l-għeluq ma jkunx fl-interess Komunitarju. Il-partijiet interessati ġew infurmati kif jixraq u ngħataw l-opportunità li jikkummentaw. Ma tqajmu l-ebda oġġezzjonijiet.

               (8)

               Minħabba dak li ntqal hawn fuq, il-Kummissjoni tikkonkludi li l-proċediment kontra s-sussidji dwar importazzjonijiet lejn il-Komunità ta' ċerti boroż u xkejjer tal-plastik li joriġinaw fil-Malażja u t-Tajlandja għandhom jintemmu mingħajr l-impożizzjoni ta' miżuri kumpensatorji.

               (9)

               Il-miżuri previsti f'din id-Deċiżjoni huma konformi ma' l-opinjoni tal-Kumitat Konsultattiv.

         ADOTTAT DIN ID-DECIZJONI:
   Artikolu Uniku
   Il-proċediment ta' kontra s-sussidji li jikkonċerna l-importazzjonijiet ta' ċerti boroż u xkejjer tal-plastik li fihom ta' l-inqas 20 % polietilene u ta' ħxuna li ma taqbiżx il-100 mikrometru li joriġinaw fil-Malażja u t-Tajlandja huwa b'dan mitmum.

      Magħmul fi Brussell, nhar id-19 ta' Mejju 2006.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 288, 21.10.1997, p. 1, Regolament kif emendat l-aħħar mir-Regolament tal-Kunsill (KE) Nru 461/2004 (ĠU L 77, 13.3.2004, p. 12).

      (2)  ĠU C 159, 30.6.2000, p. 15.


title: Deċiżjoni tal-kunsill tat-18 ta’ Novembru 1991 rigward il-konklużjoni tal-Konvenzjoni dwar il-Kummissjoni Internazzjonali għall-Protezzjoni ta’l-Elbe

text:
64                   MT                            Il-Ġurnal Uffiċjali ta’ l-Unjoni Ewropea                                             15/Vol. 2

31991D0598

23.11.1991                                IL-ĠURNAL UFFIĊJALI TAL-KOMUNITAJIET EWROPEJ                                                  L 321/24

                                                 ID-DEĊIŻJONI TAL-KUNSILL
                                                   tat-18 ta’ Novembru 1991
              rigward il-konklużjoni tal-Konvenzjoni dwar il-Kummissjoni Internazzjonali għall-Protezzjoni ta’l-Elbe

                                                                 (91/598/KEE)

IL-KUNSILL TAL-KOMUNITAJIET EWROPEJ,                                      internazzjonali biex tevita t-tniġġis ta’l-Elbe u ż-żona li tiskula fiha,
                                                                          safejn kopert b’din il-Konvenzjoni;

Wara li kkunsidra t-Trattat li jwaqqaf il-Komunità Ekonomika              Billi l-leġisazzjoni Komunitarja eżistenti dwar it-tniġġis ta’l-ilma
Ewropea, u partikolarment l-Artikolu 130 tiegħu,                          bħalissa tapplika għall-Elbe u għat-tributarji tagħha fejn dawn
                                                                          jgħaddu minnn ġot-terrritorju tar-Repubblika Federali tal-
                                                                          Ġermanja;
Wara li kkunsidra l-proposta tal-Kummissjoni (1),                         Billi jidher li huwa meħtieġ li l-Komunità tapprova l-Konvenzjoni
                                                                          biex tilħaq wieħed mill-għanijiet tal-Komunità rigward
                                                                          il-preservazzjoni, il-protezzjoni u t-titjib tal-kwalità ta’l-ambjent,
Wara li kkunsidra l-opinjoni tal-Parlament Ewropew (2);                   kif previst fl-Att Uniku Ewropew;
                                                                          Billi l-imsemmija Konvenzjoni ġiet iffirmata għan-nom tal-
Wara li kkunsidra l-opinjoni tal-Kumitat Ekonomiku u Soċjali (3),         Komunità fit-8 ta’ Ottubru 1990,

Wara li kkunsidra r-Riżoluzzjoni tal-Kunsill u tar-Rappreżentanti         IDDEĊIEDA DAN LI ĠEJ:
tal-Gvernijiet ta’l-Istati Membri mlaqqgħa fil-Kunsill fis-19 ta’
Ottubru 1987 dwar il-kontinwazzjoni u l-implimentazzjoni ta’
politka u programm ta’ azzjoni tal-Komunità Ewropea dwar                                                 Artikolu 1
l-ambjent (1987 - 1992) (4), u r-raba’ programm ta’ azzjoni tal-
Komunitajiet Ewropej dwar l-ambjent, mehmuża ma’ din                      Il-Konvenzjoni fuq il-Kummissjoni Internazzjonali għall-
ir-Riżoluzzjoni, minn issa ’l quddiem imsejjaħ’Ir-Raba’ “Programm         Protezzjoni ta’l-Elbe qiegħda b’dan tiġi approvata għan-nom tal-
ta’ Azzjoni’”.                                                            Komunità Ekonomika Ewropea.
                                                                          It-test tal-Konvenzjoni qiegħed jiġi hawn mehmuż.
Billi r-Raba’ Programm ta’ Azzjoni, b’konatinwazzjoni mal-
Programmi ta’ Azzjoni preċedenti, jelenka fost l-oqsma prinċipali                                        Artikolu 2
ta’attività, il-monitoraġġ u l-kontroll bl-iskop li tiġi mtejba
l-kwalità ta’l-ilma u biex jitnaqqas it-tniġġis;                          Il-President tal-Kunsill sejjer, għan-nom tal-Komunità Ekonomika
                                                                          Ewropea, jinforma lir-Repubblika Federali tal-Ġermanja,
                                                                          fil-kompetenza tiegħu ta’ Stat depożitarju, li l-prekondizzjonijiet
Billi r-Raba’ Programm ta’ Azzjoni jistenna parteċipazzjoni attiva        għad-dħul fis-seħħ tal-Konvenzjoni twettqu safejn il-Komunità
mill-Komunità u mill-Istati Membri tagħha fl-azzjoni                      hija konċernata, b’konformità ma’ l-ewwel subparagrafu
internazzjonali għall-ħarsien ta’l-ambjent u jagħti, fl-istruttura        ta’l-Artikolu 18 tal-Konvenzjoni
tiegħu, importanza partikolari għal tisħib bilaterali ma’ pajjiżi
terzi;                                                                    Magħmula fi Brussell, 20 ta’ Diċembru 1985.

                                                                                Għall-Kunsill
Billi l-Konvenzjoni dwar il-Kummissjoni Internazzjonali għall-
                                                                                Il-President
Protezzjoni ta’l-Elbe, iffirmata f’Magdeburg fit-8 ta’ Novembru 1990,
tipprovdi b’mod partikolari għat-twaqqif ta’ kummissjoni                                                      J. E. ANDRIESSEN

(1)   ĠU C 93, tal-11.4.1991, p. 10.
(2)   ĠU C 158, tas-17.6.1991, p. 291.
(3)   ĠU C 191, tat-22.7.1991, p. 21.
(4)   ĠU C 328, tas-7.12.1987, p. 1.


title: 2005/548/EC: Decision of the European Parliament of 12 April 2005 on the discharge to the Director of the European Monitoring Centre on Racism and Xenophobia in respect of the implementation of its budget for the financial year 2003

text:
Avviż Legali Importanti

|

32005B0548

Official Journal L 196 , 27/07/2005 P. 0126 - 0126 Official Journal 033 E , 09/02/2006 P. 0281 - 0286

		1.European Parliament decision on the discharge to the Director of the European Monitoring Centre on Racism and Xenophobia in respect of the implementation of its budget for the financial year 2003 (N6-0215/2004 — C6-0234/2004 — 2004/2059(DEC))The European Parliament,- having regard to the Court of Auditors' report on the annual accounts of the European Monitoring Centre on Racism and Xenophobia for the financial year 2003, together with the Centre's replies [1],- having regard to the Council's recommendation of 8 March 2005 (6861/2005 — C6-0067/2005),- having regard to the EC Treaty, and in particular Article 276 thereof,- having regard to Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities [2] and in particular Article 185 thereof, and to Council Regulation (EC) No 1652/2003 of 18 June 2003 amending Regulation (EC) No 1035/97 on establishing a European Monitoring Centre on Racism and Xenophobia [3] and in particular Article 12a thereof,- having regard to Commission Regulation (EC, Euratom) No 2343/2002 of 19 November 2002 on the framework Financial Regulation for the bodies referred to in Article 185 of Council Regulation (EC, Euratom) No 1605/2002 on the Financial Regulation applicable to the general budget of the European Communities [4] and, in particular, Article 94 of Regulation (EC, Euratom) No 2343/2002,- having regard to Rules 70 and 71 of and Annex V to its Rules of Procedure,- having regard to the Report of the Committee on Budgetary Control and the opinion of the Committee on Civil Liberties, Justice and Home Affairs (A6-0074/2005),1. Gives discharge to the Director of the European Monitoring Centre on Racism and Xenophobia in respect of the implementation of its budget for the financial year 2003;2. Records its comments in the accompanying resolution;3. Instructs its President to forward this decision and the accompanying resolution to the Director of the European Monitoring Centre on Racism and Xenophobia, the Council, the Commission and the Court of Auditors, and to have them published in the Official Journal of the European Union (L series).[1] OJ C 324, 30.12.2004, p. 91.[2] OJ L 248, 16.9.2002, p. 1.[3] OJ L 245, 29.9.2003, p. 33.[4] OJ L 357, 31.12.2002, p. 72.--------------------------------------------------


title: Deċiżjoni (UE) 2016/1567 tal-Parlament Ewropew tas-28 ta’ April 2016 dwar il-kwittanza għall-implimentazzjoni tal-baġit tal-Eurojust għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/355

         DEĊIŻJONI (UE) 2016/1567 TAL-PARLAMENT EWROPEW
   tas-28 ta’ April 2016
   dwar il-kwittanza għall-implimentazzjoni tal-baġit tal-Eurojust għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Eurojust għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2014, flimkien mar-risposta tal-Eurojust (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Eurojust fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0070/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikolari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0099/2016),

               1.

               Jagħti l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 315.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 63, 6.3.2002, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni (UE) 2016/1588 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/404

         DEĊIŻJONI (UE) 2016/1588 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014
   PARLAMENT EWROPEW

               —

               wara li kkunsidra l-kontijiet annwali finali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014, flimkien mar-risposta tal-Impriża Konġunta (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2014 (05587/2016 — C8-0057/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (KE) Nru 521/2008 tat-30 ta’ Mejju 2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (4),

               —

               wara li kkunsidra r-Regolament tal-Kunsill (UE) Nru 559/2014 tas-6 ta’ Mejju 2014 li jistabbilixxi Impriża Konġunta taċ-Ċelloli tal-Fjuwil u l-Idroġenu 2 (5), u b’mod partikolari l-Artikolu 1(2) u l-Artikolu 12 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

               —

               wara li kkunsidra r-Regolament ta’ Delega tal-Kummissjoni (UE) Nru 110/2014 tat-30 ta’ Settembru 2013 dwar il-Mudell tar-Regolament Finanzjarju għal korpi ta’ sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0083/2016),

               1.

               Jagħti l-kwittanza lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu 2 għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu 2, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 422, 17.12.2015, p. 51.

      (2)  ĠU C 422, 17.12.2015, p. 53.

      (3)  ĠU L 298, 26.10.2012, p. 1.

      (4)  ĠU L 153, 12.6.2008, p. 1.

      (5)  ĠU L 169, 7.6.2014, p. 108.

      (6)  ĠU L 357, 31.12.2002, p. 72.

      (7)  ĠU L 38, 7.2.2014, p. 2.


title: Deċiżjoni (UE) 2016/1579 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija tal-GNSS Ewropea għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/383

         DEĊIŻJONI (UE) 2016/1579 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija tal-GNSS Ewropea għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija tal-GNSS Ewropea għas-sena finanzjarja 2014,

               —

               wara li kkunsi+-dra r-rapport tal-Qorti tal-Awdituri dwar il-kontijiet annwali tal-Aġenzija tal-GNSS Ewropea għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0080/2015),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tat-22 ta’ Settembru 2010 li jistabbilixxi l-Aġenzija tal-GNSS Ewropea, u jħassar ir-Regolament (KE) Nru 1321/2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita u li jemenda r-Regolament (KE) Nru 683/2008 tal-Parlament Ewropew u tal-Kunsill (4), u b’mod partikolari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0112/2016),

               1.

               Jagħti l-kwittanza lid-Direttur Eżekuttiv tal-Aġenzija tal-GNSS Ewropea għall-implimentazzjoni tal-baġit tal-Aġenzija għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija tal-GNSS Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 353.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 276, 20.10.2010, p. 11.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.